3 Colours Blue is op 'n heuwel bo Mosselbaai geleë en bied asemrowende uitsigte oor die see en die berge. Snags lê die dorp se liggies soos 'n halssnoer teen die donker see en besoekers sit gereeld in verwondering op hul balkonne om hierdie pragtige toneel gade te slaan.
Elke slaapkamer is elegant versier en nooi jou uit om rustig te raak en die styl en gerief te geniet. Van die geriewe in elke kamer: 'n balkon/stoep, waaier, verwarmer, koffie- en teemaakgeriewe, WiFi, TV, kluis en haardroër.
Ander geriewe op die perseel: wasgoed- en braaigeriewe, swembad en kredietkaartgeriewe. 'n Heerlike ontbyt word elke oggend in ons knus…
Ander geriewe op die perseel: wasgoed- en braaigeriewe, swembad en kredietkaartgeriewe. 'n Heerlike ontbyt word elke oggend in ons knus eetkamer of op die balkon bedien waar jy kan sit en kyk hoe die dorp langsaam ontwaak. Drankies is ook beskikbaar.
Rook is verbode in die kamers.
Redes om Mosselbaai te besoek: die gematigde klimaat, volop sonskyndae, pragtige strande, 5-ster gholfbane, staproetes, straatkafees, die Outeniekwaberge wasig in die verte en die rustige atmosfeer.
Mens kom van heinde en verre om rustig te raak in hierdie kusdorp, etes te geniet en skemerkelkies te drink by die seekantrestaurante Delphino's, Kingfisher Seafood Restaurant, Italian Bakery, Ponto of Big Blu Tapas Bar en Point Hotel.
Gaste wat na 3 Colours Blue gekyk het, het ook belangstelling getoon in die volgende lekke plekke:
75 Rodger Straat, Mosselbaai, 6500, Wes-Kaap